Sigurd Johan Heide

Sigurd Johan Heide (født 2. april 1979 i Harstad) er en norsk koreograf og danser.
Heide har sin utdannelse fra Kunsthøyskolen i Oslo (2008–10), NTNU (2004–07) og Høgskolen i Tromsø (2001–04).
Han vokste opp på Grytøya i Troms, og bor i dag i Tromsø, der han arbeider som frilansdanser og koreograf.
Heide har laget og medvirket i flere sceneproduksjoner med folkedans som scenespråk. Han har vært tilsatt ved Norsk senter for folkemusikk og folkedans i Trondheim, der han blant annet arbeidet med prosjektet Bygda dansar. I 2006 medvirket han som danser sammen med Hekla Stålstrenga i en konsertforestilling på Festspillene i Nord-Norge. Han har vært danser og koreograf i flere forestillinger på folkemusikk- og folkedansfestivalen Kalottspel i Målselv, og "Flate steinar er til å sitja på" var eksamensforestillingen hans ved Kunsthøgskolen i Oslo i 2010. Han startet i 2013 dansekompaniet Kartellet som har fått navn etter den første forestillingen til kompaniet.


== Utvalgte produksjoner ==
2013 "Performer-Audience Interaction" (koreograf og danser) - Forskningsprosjekt i samarbeid med NTNU Dansevitskap 2013-2014.
2013 "Om kjæresten min vil jeg joike" (danser og koreograf) - Dokumentarfilm av Ellen Astrid Lundby med premiere på Tromsø Internasjonale Filmfestival.
2014 "Kan du komme ned og hente med?" (danser og koreograf) - danseforestilling med premiere på Riksscenen våren 2014.
2014 "I am looking at you, you are looking at me, and what are we looking at" (aktør) - performance med premiere på Dansefestival Barents 2014.
2015 "DoPPler" (danser og koreograf) - konsertforestilling med premiere på Nordland Musikkfestuke august 2015.
2015 "Det er et helvete å ha armer, men ingen å omfavne" - (koreografi og regi) - konsertforestilling med premiere på Festspillene i Nord-Norge.
2015 "Ang" (koreografi og regi) - Konsertforestilling med folkemusikk på Ultimafestivalen.2012 "Kartellet" (koreografi/danser) - Premiere på Kalottspel, og vært vist over 50 ganger i Norge og Sverige.
2011 "Å være seg selv er bevegelse" (koreografi/produsent) - Premiere i Trondheim, også vist på Voss og i Steinkjer.
2011 "Never on a sunday" (koreografi/danser) - Premiere Linkjöping, også vist i Oslo.
2011 "Åpningskonsert Barents Spektakel" (koreografi/danser) sammen med Ragnhild Furebotten "Aldri på en søndag".
2010 "Et Juleeventyr", (koreografi) - Hålogaland Teater
2010 "Flate steinar er til å sitja på", basert på Fuglane av Tarjei Vesaas. (koreografi) - Premiere på Dansens Hus i Oslo.
2009 "Kan du sjå det på meg?", basert på Is-slottet av Tarjei Vesaas. (koreografi/danser) - Premiere på Kalottspel
2007 "FOT" (koreografiass./danser) - Premiere på Kalottspel.
2003 "Den som rulla ette golve" (danser) - Premiere på Førdefestivalen.


== Utmerkelser ==
2006  Ungkunstner ved Festspillene i Nord-Norge sammen med Hekla Stålstrenga (Ragnhild Furebotten og Tore Bruvoll) og danserne Magne Kleiveland og Hallgrim Hansegård.
2010  Vinner av Kongepokal i «dans, fele, klasse A» på Landskappleiken, sammen med sitt søskenbarn Anne Berit Heide.
2014 Årets Festivalkunstner på Dansefestival Barenst i Hammerfest.
2015 Tildelt Statens Kunsterstipend for folkekunstnere for 1 år.


== Eksterne lenker ==
(no) Sigurd Johan Heide hos Sceneweb 
(en) Sigurd J Heide
(en) Kartellet